Затым была сельская гаспадарка. 12 гадоў, з 1963-га па 1975-ы, М. М. Кляпец узначальваў калгас “Ленінскі шлях” (цяпер СВК “Андроны”). Тыя гады сталі гадамі найвышэйшага ўздыму гаспадаркі. Старшыня быў узнагароджаны ордэнам Леніна і ордэнам Кастрычніцкай рэвалюцыі, ленінскім юбілейным медалём, шматлікімі медалямі Выстаўкі дасягненняў народнай гаспадаркі ў Маскве. Пра “Ленінскі шлях” шмат пісалі рэспублі­канскія газеты і часопісы. З’явілася нават кніга нарысаў Ігната Дуброўскага, галоўнымі героямі якіх сталі старшыня калгаса “Ленінскі шлях” Міхаіл Кляпец і галоўны аграном Барыс Кулінчык.. У 1975 годзе старшыню перадавой гаспадаркі перавялі на пасаду намесніка старшыні райвыканкама, на якой ён працаваў 12 гадоў, да выхаду на пенсію па інваліднасці…